Diari Oficial de la Generalitat Valenciana


Sumari del DOGV 9722, del 10-11-2023 (2023/10812)

ACORD de 30 de juny de 2023, dels consellers delegats d'Espais Econòmics Empresarials (EEE), pel qual s'ordena la publicació de l'oferta d'ocupació pública d'EEE del 2023, aprovada pel Consell d'Administració en la sessió celebrada el 4 de maig de 2023.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9722

Data del DOGV
:   10-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10404


Data del document
:   30-06-2023

Organisme emissor
:   Espacios Económicos Empresariales SL

Tipus de document
:   Acord

ACORD de 30 de juny de 2023, dels consellers delegats d'Espais Econòmics Empresarials (EEE), pel qual s'ordena la publicació de l'oferta d'ocupació pública d'EEE del 2023, aprovada pel Consell d'Administració en la sessió celebrada el 4 de maig de 2023. [2023/10453]  
Vist l'informe favorable relatiu a l'oferta d'ocupació pública per part de la Direcció General de Pressupost de data 12 de juny de 2023, i d'acord amb el que s'estableix en l'article 36 i en la disposició addicional vintena de la Llei 9/2022, de 30 de desembre, de pressupostos de la Generalitat per a l'exercici 2023, s'acorda publicar en el Diari Oficial de la Generalitat Valenciana l'oferta pública d'ocupació d'EEE per a l'any 2023 que s'adjunta en l'annex.  
Aquesta oferta d'ocupació pública ha sigut aprovada per part del Consell d'Administració d'EEE en la sessió celebrada el 4 de maig de 2023 en virtut de les competències legalment atribuïdes i en compliment del que es disposa en la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat, ha sigut acordada prèviament amb la representació legal de les treballadores i els treballadors.  
  
Per tot això, en virtut dels nomenaments acordats pel Consell d'Administració d'EEE en les seues sessions de dates 17 d'octubre de 2019 i 25 de febrer de 2020 i en execució dels acords per aquest Consell d'Administració en la sessió celebrada el 4 de maig de 2023, que va acordar «facultar i delegar els consellers delegats perquè, de manera mancomunada realitzen totes les actuacions i efectuen tots els tràmits oportuns d'acord tant amb la Llei 9/2022, de 30 de desembre, de pressupostos de la Generalitat per a l'exercici 2023, com amb el VI Acord de la Comissió de Diàleg Social del Sector Públic Instrumental de la Generalitat i altra normativa d'aplicació per al bon fi de l'oferta pública d'ocupació objecte del present acord», consellers delegats d'Espais Econòmics Empresarials acorden:  
  
  
Fer pública l'oferta d'ocupació pública d'EEE per a l'any 2023, aprovada pel Consell d'Administració en la seua reunió de data 4 de maig de 2023, que s'adjunta com a annex.  
  
Sagunt, 18 de setembre de 2023.- Els consellers delegats d'Espais Econòmics Empresarials: Cristina Salazar Ramírez i Miguel Angel Ivorra Devesa.  
  
  
Oferta d'ocupació pública   
d'Espais Econòmics Empresarials de 2023  
  
1. Contingut de l'oferta d'ocupació pública  
a) L'oferta pública d'ocupació, aprovada pel Consell d'Administració d'EEE en data 4 de maig de 2023 està constituïda per 6 llocs d'estructura, dotats econòmicament en el pressupost d'EEE ja inclosos en la relació de llocs de treball de l'entitat aprovada, segons informe favorable de la Direcció General de Sector Públic i de la Direcció General de Pressupostos, amb dates 26 de juliol de 2022 i 6 d'octubre de 2022.  
  
  
Lloc a cobrir: 5  
Denominació del lloc: tècnic o tècnica superiors sènior jurídics grup professional: I.  
Forma de provisió: concurs oposició.  
Adscripció orgànica: director o directora oficina.  
Requisits: títol universitari oficial de doctorat, llicenciatura en Dret o equivalent; o bé, títol universitari oficial de grau equivalent que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assenyalades per al lloc.  
Funcions: suport legal en l'organització, planificació i administració del treball diari d'EEE. Elaboració, seguiment i supervisió dels expedients de contractació de la societat. Defensa en processos judicials de l'ordenament contenciós administratiu i civil. Altres addicionals que es consideren necessàries per a la consecució dels objectius específics de la societat.  
Tipus de contracte: laboral indefinit.  
  
Lloc a cobrir: 6  
Denominació del lloc: tècnic o tècnica mitjans sénior - enginyer o enginyera tècnics d'obres públiques, grup professional: II.  
Forma de provisió: concurs oposició.  
Adscripció orgànica: director o directora oficina.  
Requisits: títol universitari oficial d'Enginyeria d'Obres Públiques o bé títol universitari oficial equivalent que habilite per a l'exercici d'aquest lloc  
Funcions: suport tècnic en el seguiment de projectes i obres relatius al seu àmbit d'activitat. Realització de visites i control d'obra. El control i gestió d'incidències diàries. Realització de reportatges fotogràfics d'obres i entorn. Suport en l'elaboració dels expedients de contractació de la societat.   
Tipus de contracte: laboral indefinit  
  
Lloc a cobrir: 7  
Denominació del lloc: tècnic o tècnica superiors sénior enginyers de camins, canals i ports  
Grup professional: I.  
Forma de provisió: concurs oposició.  
Adscripció orgànica: director o directora oficina.  
Requisits: titulació universitària de grau superior (títol universitari oficial d'Enginyeria de Camins, Canals i Ports, o bé títol universitari oficial equivalent que habilite per a l'exercici d'aquest lloc)  
  
Funcions: suport tècnic en totes les tasques de programació, disseny, estudi, proposta, coordinació, inspecció en obra i qualsevol tipus d'assessorament tècnic necessari en el seguiment de projectes i obres relatiu al seu àmbit d'activitat (Enginyeria Civil, de les infraestructures i obres públiques) i altres treballs previstos i futurs segons necessitats específiques d'EEE. Suport en l'elaboració dels expedients de contractació de la societat.  
Tipus de contracte: laboral indefinit.  
  
Lloc a cobrir: 8  
Denominació del lloc: tècnic o tècnica superiors sénior enginyers industrials, grup professional: I.  
Forma de provisió: concurs oposició.  
Adscripció orgànica: director o directora oficina.  
Requisits: titulació universitària de grau superior (títol universitari oficial d'Enginyeria Industrial, o bé títol universitari oficial equivalent que habilite per a l'exercici d'aquest lloc)  
Funcions: suport tècnic en totes les tasques de programació, disseny, estudi, proposta, coordinació, inspecció en obra i qualsevol tipus d'assessorament tècnic necessari en el seguiment de projectes i obres relatiu al seu àmbit d'activitat (construcció-obra civil, instal·lacions i urbanisme) i altres treballs previstos i futurs segons necessitats específiques d'EEE. Suport en l'elaboració dels expedients de contractació de la societat.  
Tipus de contracte: laboral indefinit.  
  
Lloc a cobrir: 9  
Denominació del lloc: tècnic o tècnica superiors sénior arquitectes, grup professional: I.  
Forma de provisió: concurs oposició.  
Adscripció orgànica: director o directora oficina.  
Requisits: titulació universitària de grau superior (títol universitari oficial d'Arquitectura, o bé títol universitari oficial equivalent que habilite per a l'exercici d'aquest lloc)  
Funcions: suport tècnic en totes les tasques de programació, disseny, estudi, proposta, coordinació, inspecció en obra i qualsevol tipus d'assessorament tècnic necessari en el seguiment de projectes i obres relatiu al seu àmbit d'activitat (edificació, urbanització i urbanisme) i altres treballs previstos i futurs segons necessitats específiques d'EEE.  
  
Suport en l'elaboració dels expedients de contractació de la societat.   
  
Tipus de contracte: laboral indefinit.  
  
Lloc a cobrir: 10  
Denominació del lloc: tècnic o tècnica superiors sénior comercials, grup professional: I.  
Forma de provisió: concurs oposició.  
Adscripció orgànica: director o directora oficina.  
Requisits: titulació universitària de grau superior (títol universitari oficial d'Administració i Direcció d'Empreses o en Màrqueting, o bé títol universitari oficial equivalent que habilite per a l'exercici d'aquest lloc)  
Funcions: definició del pla estratègic comercial i de vendes anual i gestió de la seua posada en marxa. Disseny i desenvolupament d'accions comercials de reforç per al compliment d'objectius a través de la realització d'esdeveniments, seminaris web i reunions amb agents econòmics, adaptant-les al perfil de cada actiu/promoció. Cerca de potencials clients, anàlisi de les seues necessitats, presentació de possibles solucions i preparació de propostes. Tancament d'operacions (supervisió de contractes, escriptures de compravenda, etc.) i seguiment del compliment de les condicions establides. Manteniment i fidelització de la relació amb els clients. Elaboració d'informes de seguiment d'actius/promocions (situació, preus, etc.). Valoració d'immobles (taxacions i estudis de rendes de mercat).   
Tipus de contracte: laboral indefinit.  
  
2. Promoció interna  
En els termes previstos en l'apartat tercer del VI Acord de la Comissió de Diàleg Social del Sector Públic Instrumental de la Generalitat, en matèria de criteris generals d'aplicació a les ofertes d'ocupació pública i les seues convocatòries en el sector públic instrumental de la Generalitat, s'ajustarà al que s'estableix en aquest, a l'efecte de la reserva de places vacants a promoció interna.  
  
3. Convocatòries i termini de desenvolupament de l'oferta  
De conformitat amb el que es disposa en l'article 36 de la Llei 9/2022, de 30 de desembre, de pressupostos de la Generalitat per a l'exercici 2023, es convocaran i resoldran els processos selectius corresponents a l'oferta pública d'ocupació que s'aprova, en el termini improrrogable de tres anys des de la publicació de l'oferta en el Diari Oficial de la Generalitat Valenciana.  
  
4. Forma de provisió  
Els procediments que es convoquen en execució de l'oferta pública d'ocupació adoptaran el sistema de concurs oposició i el contingut de les proves guardaran relació amb els procediments, tasques i funcions habituals dels llocs objecte de cada convocatòria.  
  
5. Mesures per a promoure la igualtat de gènere  
Les convocatòries inclouran com a criteri de desempat la resolució en favor del sexe que estiga infrarepresentat dins del col·lectiu de persones que formen part de la categoria objecte de la convocatòria.